קארן גילאן

קארן שילה גילאן (באנגלית: Karen Sheila Gillan; נולדה ב-28 בנובמבר 1987) היא שחקנית, דוגמנית ובמאית קולנוע סקוטית. התפרסמה בעיקר בתפקידיה כאיימי פונד המלווה של הדוקטור האחד עשר בסדרה "דוקטור הו", בתור נביולה ביקום הקולנועי של מארוול ורובי ראונדהאוס בסרט "ג'ומנג'י: שורדים בג'ונגל" ובסרט ההמשך "ג׳ומנג׳י: השלב הבא".

ביוגרפיה
קראן שילה גילאן נולדה ב-28 בנובמבר 1987 באינוורנס, סקוטלנד, בתם יחידה של מארי וריימונד ג'ון גילאן. אביה במקור מסנדרלנד, צפון-מזרח אנגליה. למרות שהיא באה מרקע קתולי, היא אינה דתייה ואף לא הוטבלה. 

כשמלאו לה 16, היא עברה לאדינבורו וסיימה קורס משחק ואמנויות הבמה באדינבורו קולג' (אנ'). 

היא עברה ללונדון בגיל 18 כדי ללמוד באקדמיה לאמנויות התיאטרון של איטליה קונטי (אנ'). במהלך לימודיה, היא עבדה כדוגמנית, והשתתפה בשבוע האופנה בלונדון בשנת 2007. בראיון אמרה שלא תוותר על קריירת המשחק כדי לחזור לדוגמנות. שהיא נהנתה לדגמן, אבל המשחק היה תמיד מטרתה העיקרית.

קריירה 
ב-2007 לפני שגילאן החלה לשחק, היא עבדה כדוגמנית עבור "London Fashion Week" ועבור המעצבת אלגרה היקס בתצוגת הסתיו/חורף. בראיון אמרה שלא תוותר על קריירת המשחק כדי לחזור לדוגמנות. שהיא נהנתה לדגמן, אבל המשחק היה תמיד מטרתה העיקרית.

בתחילת הקריירה שלה כשחקנית, הופיעה גילאן במספר סדרות דרמה בטלוויזיה. התפקיד הקבוע הראשון של היה בסדרת המערכונים "המופע של קווין בישופ" (The Kevin Bishop Show) בו הופיעה במשך שנתיים וגילמה דמויות שונות בהן דמויות של ידוענים כמו קייטי פרי ואנג'לינה ג'ולי. היא הופיעה בתפקיד ג'יני בסרט הטלוויזיה "Stacked" של צ'אנל 4. גילאן שיחקה בתפקיד ראשי בסדרה "The Well" סדרה של סרטי אימה קצרים ששודרו ב-BBC. מאוחר יותר הם שודרו כסדרת רשת של BBC.co.uk.

במאי 2009 לוהקה גילאן לתפקיד איימי פונד, המלווה של הדוקטור האחד עשר (מאט סמית) בסדרת המדע בדיוני הבריטית "דוקטור הו". הפרק הראשון בו הופיעה כאיימי פונד היה "השעה האחת -עשר" ואת בת דמותה כילדה גילמה בת דודתה של גילאן, קייטלין בלקווד. גילאן השתתפה קודם לכן בסדרה, בפרק מהעונה הרביעית (2008) "השריפות בפומפיי" בו גילמה את הדמות סות'סייר. בתפקיד איימי פונד הופיעה בעונות החמישית, השישית והשביעית של "דוקטור הו" כשלצידה משחק ארתור דרוויל בתפקיד בן-זוגה רורי ויליאמס.

בתיאטרון הופיעה גילאן לראשונה באוקטובר 2011 ב-Donmar Warehouse שבלונדון. היא שיחקה במחזה "Inadmissible Evidence" מאת ג'ון אוסבורן לצידו של דאגלס הודג'.

ב-2012 גילמה את דמותה של דוגמנית העל ג'ין שרימפטון בסרט "We'll Take Manhattan" של BBC Four. הסרט תיאר את מערכת היחסים בין שרימפטון והצלם דייוויד ביילי.
היא לוהקה לתפקיד בריטני ב"רומיאו ובריטני", עיבוד לרומיאו ויוליה מאת שייקספיר, שמביים דויד בדיאל.

ב-2014 שיחקה בתפקיד נביולה בסרט "שומרי הגלקסיה" ביקום הקולנועי של מארוול. עבור תפקיד זה גילחה את ראשה ונשארה קרחת בזמן צילומי הסרט. ב-2017 שיחקה בסרט ההמשך "שומרי הגלקסיה: חלק 2". ב-2018 גילאן שבה לתפקידה בתור נביולה בסרט "הנוקמים: מלחמת האינסוף", וגם ב"הנוקמים: סוף המשחק" שיצא ב-2019.

בשנת 2017 כיכבה בתור רובי ראונדהאוס בסרט "ג'ומנג'י: שורדים בג'ונגל", לצד דה רוק, קווין הארט וג'ק בלאק. בנוסף באותה שנה, גילמה את אנני בסרט "המעגל" לצידה של אמה ווטסון.

ב-2019 כיכבה גם בסרט ההמשך "ג'ומנג'י: השלב הבא".

חיים אישיים 
במאי 2022, גילאן נישאה לקומיקאי האמריקאי ניק קוצ'ר, בטקס שנערך בטירת טוורד (אנ') בעיירה דונון (אנ'), סקוטלנד.

פילמוגרפיה

קולנוע

טלוויזיה

פרסים ומועמדויות

קישורים חיצוניים

הערות שוליים

דוקטור הו
שחקניות קולנוע וטלוויזיה סקוטיות
דוגמניות סקוטיות
במאיות קולנוע סקוטיות
בוגרות בתי ספר למשחק באנגליה
בריטיות שנולדו ב-1987
בריטים שנולדו ב-1987